નવી દિલ્હીઃ નાણાકીય વર્ષ 2017-18 ઓટોમોબાઇલ ઇન્ડસ્ટ્રી માટે મોટા ફેરફારોથી સભર રહ્યું હતું. એક બાજુ ઇન્ડસ્ટ્રીને વધેલા સેસ રેટ અને ઇમ્પોર્ટ ડ્યુટીનો સામનો કરવાનો આવ્યો જ્યારે બીજી બાજુ દેશમાં જીએસટી રીફંડ ફાઇલિંગમાં મુશ્કેલીઓના કારણે નિકાસને અસર થઇ. આ બધાની વચ્ચે ટાટા મોટર્સ માટે 2017-18 ખાસ રહ્યું હતું. તેના ત્રણ મોડલ્સ- ટિયાગો, ટિગોર અને નેક્સોનના કારણે ટાટા મોટર્સે હોન્ડા કાર્સ ઇન્ડિયાને સેલ્સમાં પાછળ રાખી દીધી છે.